Diari Oficial de la Generalitat Valenciana


Sumari del DOGV 4481, del 15-04-2003 (2003/4116)

Informació pública d'estudi de detall i del projecte d'urbanització en U.A. Adsubia Cap Martí C/ l'Orenga.
----------------------------------------------------------------------------------------------------------

### Dades del document

Número de DOGV
:   4481

Data del DOGV
:   15-04-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/4116


Organisme emissor
:   Ajuntament de Xàbia

Tipus de document
:   Anunci

Informació pública d'estudi de detall i del projecte d'urbanització en U.A. Adsubia Cap Martí C/ l'Orenga. [2003/M4116]
  
La Regidoria Delegada d'Urbanisme, en data de 13 de març de 2003, ha dictat d'entre altres la següent resolució:
  
Resolució número 426/2003-04-08
  
Vist l'expedient que es tramita per a l'aprovació de l'estudi de detall en la U.A. Adsubia Cap-Martí C/ l'Orenga iniciat mitjançant escrit presentat per Miguel Poole Derqui, en data 10 d'octubre de 2001, i per Anna Vakhitova, en data 31 del mateix mes. Aportant posteriorment mitjançant NRE: 13.006 tres còpies de l'estudi de detall.
  
Vist informe tècnic preliminar favorable, emés per Enric Morera i Esteve, el dia 18 de desembre de 2001, condicionat a l'acreditació:
  
- Que no queden afectats tercers propietaris per l'actuació pretesa.
  
- Que no resulte reduïda la superfície pública.
  
- Que conjuntament amb l'estudi de detall presentat, l'interessat aportarà un projecte d'urbanització de les obres a executar i les indemnitzacions per extincions que siguen procedents.
  
- L'interessat aportarà garantia suficient per import del 100% del cost total de les obres previstes.
  
Aportant en data 5 de desembre de 2002 aval de les obres d'urbanització i el 15 de febrer de 2002, mitjançant NRE: 1930, projecte d'urbanització i estudi bàsic de seguretat i salut, així com justificant d'haver pagat la taxa corresponent sol·licitats.
  
Emés en data 5 de juliol de 2002 per l'U.K.F.Y. Pedro Carmona Calero, informe favorable al projecte d'urbanització, conformat per l'arquitecte municipal senyor Morera.
  
Vist que en data 16 de gener de 2003, es presenta còpia autenticada de l'escriptura de propietat, segregació i compravenda del senyor i la senyora Vatkhitov, subscrita davant el notari de Xàbia Antonio J. Jiménez Clar, número de protocol 562, formalitzada l'11 de gener de 1999, mitjançant la qual justifiquen la titularitat de les parcel·les afectades.
  
En virtut de l'article 52 i 53 de la LRAU/94 respectivament i concordants que regula els estudis de detall i els projectes d'urbanització, establint-se que en la seua tramitació i aprovació regirà l'establit per als programes, amb les excepcions que en este es determinen.
  
S'indica que els estudis de detall quan es prevegen en el Pla General podran ser promoguts per qualsevol particular, així es mostren en el títol IV sòl urbà, del PGOU de Xàbia, article 4.1.2
  
Atés informe jurídic preliminar favorable emés per la tècnica d'administració general Alicia Ferrándiz Casal de data 28 de febrer de 2003.
  
En virtut de les facultats que em conferix la Resolució de l'Alcaldia número 2.291 de data 27 de novembre de 2001, sobre delegació d'atribucions, i com a regidor delegat d'Urbanisme, resolc:
  
Primer. Sotmetre a informació pública l'estudi de detall i el projecte d'urbanització en U.A. Adsubia Cap Martí C/ l'Orenga, promogut pel senyor Vakhitov, mitjançant la publicació d'edicte informatiu en el Diari Oficial de la Generalitat Valenciana, al tauler d'anuncis de l'Ajuntament de Xàbia i en un diari de gran difusió de la província, durant el termini de 20 dies.
  
Segon. Ordenar la remissió d'avís a tots els titulars cadastrals inclosos en l'àmbit d'actuació, així com la comunicació a qualsevol titular de drets que puga resultar afectat.
  
Cosa que li notifique perquè en prengueu coneixement i als efectes oportuns.